ลูกา มอดริช

ลูกา มอดริช (, ;; เกิดวันที่ 9 กันยายน ค.ศ. 1985) เป็นนักฟุตบอลชาวโครเอเชีย ปัจจุบันเล่นในตำแหน่งกองกลางให้กับเรอัลมาดริด และทีมชาติโครเอเชีย เขาเล่นเป็นกองกลางตัวกลางเป็นหลัก แต่ก็สามารถเล่นเป็นกองกลางตัวรุก หรือเป็นกองกลางตัวรับได้ เขาได้รับการยกย่องอย่างกว้างขวางว่าเป็นหนึ่งในกองกลางที่ดีที่สุดตลอดกาล และเป็นนักฟุตบอลชาวโครเอเชียที่ยิ่งใหญ่ที่สุดตลอดกาล

ชีวิตช่วงต้น

ลูกา มอดริชเกิดในวันที่ 9 กันยายน ค.ศ. 1985 และเติบโตในหมู่บ้านขนาดเล็กชื่อ Modrići ซึ่งเป็นส่วนหนึ่งของหมู่บ้าน Zaton Obrovački ที่ตั้งอยู่ทางเหนือของนครซาดาร์ในโครเอเชีย ซึ่งขณะนั้นเป็นสาธารณรัฐในยูโกสลาเวีย เขาเป็นลูกคนแรกของ Stipe Modrić จาก Modrići กับ Radojka Dopuđ จาก Kruševo ที่ตั้งอยู่ใกล้ Obrovac ทั้งคู่เคยทำงานในโรงงานเสื้อถัก มอดริชใช้เวลาส่วนใหญ่ในวัยนั้นที่บ้านหินของปู่ ซึ่งตั้งอยู่ใกล้ถนนทางเหนือของหมู่ขนาดเล็ก Modrići และทำหน้าที่เลี้ยงแพะตั้งแต่อายุ 5 ขวบ

อย่างไรก็ตาม ชีวิตในวัยเด็กต้องพบกับสงครามประกาศเอกราชโครเอเชีย โดยตอนที่สงครามเริ่มมีความรุนแรงมากขึ้นใน ค.ศ. 1991 ครอบครัวของเขาต้องย้ายออกจากพื้นที่นี้ Luka ปู่ของมอดริช ถูกกบฏเซิร์บที่เป็นส่วนหนึ่งของตำรวจ SAO Krajina ประหารใกล้บ้านของเขาที่ Modrići ในเดือนธันวาคม ค.ศ. 1991 และหลังครอบครัวของเขาหนีไป บ้านหลังนั้นถูกเผาทำลาย มอดริชกลายเป็นผู้ลี้ภัยและอาศัยอยู่กับครอบครัวที่โรงแรม Kolovare เป็นเวลา 7 ปี ภายหลังจึงย้ายไปที่โรงแรม Iž ซึ่งโรงแรมทั้งสองแห่งอยู่ในซาดาร์ พ่อของเขาเข้าร่วมกองทัพโครเอเชียในฐานะช่างเครื่องอากาศยาน (aeromechanic) ในช่วงปีนั้น มีการทิ้งระเบิดหลายพันลูกลงในนครและการเล่นฟุตบอลเป็นวิธีหนีความเป็นจริงของสงคราม เขาจำได้ว่ามันเป็นช่วงเวลาที่ยากลำบากสำหรับครอบครัวและเป็นสิ่งที่หล่อหลอมให้เขาเป็นคน เขายังกล่าวด้วยว่าตนยังไม่รู้เกี่ยวกับสงครามเนื่องจากตนเป็นเพื่อนเด็กหลายคน และพ่อแม่ของเด็ก ๆ เหล่านั้นก็ไม่ให้สงครามส่งผลกระทบต่อชีวิตวัยเด็กด้วย

ชีวิตส่วนตัว
มอดริชแต่งงานกับ Vanja Bosnić ในเดือนพฤษภาคม ค.ศ. 2010 ในพิธีแต่งงานส่วนบุคคลที่ซาเกร็บ หลังคบหา 4 ปี และในปีถัดมาจัดในโบสถ์คาทอลิก Ivano ลูกชายของทั้งคู่ ถือกำเนิดในวันที่ 6 มิถุนายน ค.ศ. 2010 ส่วน Ema ลูกสาว เกิดในวันที่ 25 เมษายน ค.ศ. 2013 และ Sofia ลูกสาวคนที่สอง เกิดในวันที่ 2 ตุลาคม ค.ศ. 2017 

มอดริชเป็นลูกพี่ลูกน้องกับนักฟุตบอลชาวออสเตรเลียชื่อ มาร์ก วิดูกา และเป็นบิดาอุปถัมภ์ของ Ivan ลูกชายของมาเตออ กอวาชิช

สถิติ

สโมสร

นานาชาติ

รางวัลเกียรติยศ 

ดินามอซาเกร็บ
Prva HNL: 2005–06, 2006–07, 2007–08
โครเอเชียนคัพ: 2006–07, 2007–08
โครเอเชียนซูเปอร์คัพ: 2006

เรอัลมาดริด
ลาลีกา: 2016–17, 2019–20, 2021–22
โกปาเดลเรย์: 2013–14
ซูเปร์โกปาเดเอสปัญญา: 2012, 2017, 2019–20, 2021–22
ยูฟ่าแชมเปียนส์ลีก: 2013–14, 2015–16, 2016–17, 2017–18, 2021–22
ยูฟ่าซูเปอร์คัพ: 2014, 2016, 2017, 2022
ฟุตบอลชิงแชมป์สโมสรโลก: 2014, 2016, 2017, 2018

โครเอเชีย
 ฟุตบอลโลก
 รองชนะเลิศ: 2018
 อันดับที่ 3: 2022

รางวัลส่วนตัว
 บาลงดอร์: 2018

อ้างอิง

อ่านเพิ่ม
ชีวประวัติ

อัตชีวประวัติ

แหล่งข้อมูลอื่น

Profile at Real Madrid CF
Luka Modrić La Liga profile

นักฟุตบอลชาวโครเอเชีย
ผู้เล่นสโมสรฟุตบอลทอตนัมฮอตสเปอร์
ผู้เล่นในพรีเมียร์ลีก
ผู้เล่นในฟุตบอลชิงแชมป์แห่งชาติยุโรป 2008
ผู้เล่นในฟุตบอลชิงแชมป์แห่งชาติยุโรป 2012
ผู้เล่นในฟุตบอลชิงแชมป์แห่งชาติยุโรป 2020
ผู้เล่นสโมสรฟุตบอลเรอัลมาดริด
ผู้เล่นในฟุตบอลโลก 2014
ผู้เล่นในฟุตบอลโลก 2018
ผู้เล่นในฟุตบอลโลก 2022
ผู้ชนะเลิศบาลงดอร์
ผู้เล่นในชุดชนะเลิศยูฟ่าแชมเปียนส์ลีก
บุคคลจากซาดาร์